VSL sklep II Cpg 1291/99
Sodna praksa višjih sodišč, 2000-01-25

pravne posledice začetka stečajnega postopka - prekinitev izvršbe

Pravne posledice začetka stečajnega postopka nastopijo z dnem, ko je oklic o začetku tega postopka nabit na oglasno desko sodišča (1. odst. 103. čl. Zakona o prisilni poravnavi, stečaju in likvidaciji - v nadaljevanju ZPPSL). Ena od pravnih posledic je po 2. odst. 111. čl. ZPPSL tudi prekinitev že tekočega izvršilnega postopka po sili zakona. Dokler pa traja prekinitev postopka, (izvršilno) sodišče ne more opravljati nobenih izvršilnih dejanj (primerjaj 2. odst. 207. čl. ZPP v zvezi s 15. čl. ZIZ). Ker je prvostopno sodišče že v času, ko je nastopila navedena pravna posledica začetka stečajnega postopka, dne 22.9.1999 opravilo javno dražbo nepremičnin in izdalo izpodbijani sklep, je zagrešilo bistveno postopkovno kršitev iz 1. odst. 339. čl. ZPP v zvezi s 15. čl. ZIZ.

Pritožbi se ugodi, sklep sodišča prve stopnje in dne 22.9.1999 opravljena javna dražba se razveljavita in se zadeva vrne sodišču prve stopnje v nov postopek.

Zoper uvodoma citirani sklep, s katerim je prvostopno sodišče po dne 22.9.1999 opravljeni javni dražbi domaknilo kupljene nepremičnine upniku kot najboljšemu ponudniku in odločilo, da je kupec oproščen plačila kupnine, ker njegova terjatev presega znesek kupnine, se je pravočasno pritožil dolžnik. Navedel je, da je bil nad njim dne 20.9.1999 začet stečajni postopek, zato bi izvršilno sodišče skladno z 2. odst. 111. čl. ZPPSL izvršilni postopek moralo prekiniti. Upnik pa bo svojo terjatev lahko uveljavljal v stečajnem postopku.

V Uradnem listu Republike Slovenije št. 80/99 je bil dne 1.10.1999 objavljen začetek stečajnega postopka nad dolžnikom. Oklic o začetku stečajnega postopka, kot izhaja iz omenjene objave, je bil nabit na oglasno desko Okrožnega sodišča v ... dne 20.9.1999. Pravne posledice začetka stečajnega postopka nastopijo z dnem, ko je oklic o začetku tega postopka nabit na oglasno desko sodišča (1. odst. 103. čl.

Zakona o prisilni poravnavi, stečaju in likvidaciji - v nadaljevanju ZPPSL). Ena od pravnih posledic je po 2. odst. 111. čl. ZPPSL tudi prekinitev že tekočega izvršilnega postopka po sili zakona. Dokler pa traja prekinitev postopka, (izvršilno) sodišče ne more opravljati nobenih izvršilnih dejanj (primerjaj 2. odst. 207. čl. ZPP v zvezi s 15. čl. ZIZ). Ker je prvostopno sodišče že v času, ko je nastopila navedena pravna posledica začetka stečajnega postopka, dne 22.9.1999 opravilo javno dražbo nepremičnin in izdalo izpodbijani sklep, je zagrešilo bistveno postopkovno kršitev iz 1. odst. 339. čl. ZPP v zvezi s 15. čl. ZIZ. Na podlagi 3. točke 365. čl. ZPP v zvezi s 1. odst. 354. čl. ZPP in 15. čl. ZIZ je pritožbeno sodišče izpodbijani sklep in opravljeno izvršilno dejanje - javno dražbo z dne 22.9.1999 razveljavilo in zadevo vrnilo prvostopnemu sodišču v nadaljnji postopek, v katerem bo moralo izdati deklaratorni sklep o ex lege prekinitvi izvršilnega postopka. Slednji pa se bo lahko po 4. odst.

131. čl. ZPPSL nadaljeval le v primeru, če bo upnik svojo terjatev in pravico do ločenega poplačila na podlagi pridobljene zastavne pravice priglasil v stečajno maso dolžnika in če bo stečajni senat izdal sklep po 4. odst. 143. čl. ZPPSL.

Pritožnikovi priglašeni pritožbeni stroški so nadaljnji izvršilni stroški.

ZPPSL člen 103,  103/1,  111,  111/2,  131,  131/4,  103,  103/1,  111,  111/2,  131,  131/4.  ZIZ člen 15,  15.  ZPP člen 207,  207/2,  207,  207/2.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.